Annette Haven

Anetė Heven (, tikrasis vardas – Annette Robinson; g. 1954 m. gruodžio 1 d. Las Vegas, JAV) – viena žinomiausių aštuntojo ir devintojo dešimtmečių pornografinių filmų aktorių.

Biografija

Gyvenimas iki aktorystės 
Anetė Heven gimė Nevadoje, konservatyvioje mormonų religiją išpažįstančioje šeimoje. Vėliau ji tvirtino, kad vienas iš apsisprendimo pasukti į pornografiją motyvų buvo noras parodyti, kad „seksas nėra nuodėmingas ir gali teikti malonumą“.

Būdama 17, ji įsimylėjo 3 metais vyresnį vaikiną, ir pabėgo iš namų. Jiedu susituokė, tačiau šeimyninis gyvenimas nenusisekė, o Anetei teko rūpintis šeimos išlaikymu: „- Dirbau slaugytojos padėjėja… Buvo laikotarpis, kai pozavau nuoga… Ir dar dirbau masažo salone!“

Po 2 metų santuoka iširo: „- Jis buvo idiotas, nuolat bandantis mane pasmaugti arba pats nusižudyti. Jis pateko į valstijos psichiatrinę ligoninę po to, kai užsirakino vonioje ir persipjovė riešus.“

Likusi viena, ji persikėlė į San Franciską, kur netrukus tapo striptizo bei erotinių šokių atlikėja.

Aktorės karjera

Pornografiniai filmai 
Anetės gyvenimas pasikeitė po to, kai viename iš klubų ji susipažino su Bone Holidei ir jos vaikinu Donny. Netrukus jie apsigyveno kartu ir kaip šeima išgyveno 3 su puse metų. Bonė tapo žmogumi, atvedusia Anetę į pornografiją. “- Ji pasakė, kad draugai kuria šį filmą ir tuomet aš susitikau su prodiuseriu. Man nepatiko pavadinimas („Lady Freaks“). Pradinis variantas „The Prowler“ buvo paslaptingesnis ir geresnis. Manau, kad „Lady Freaks“ labiau skirtas publikai sudominti.“

1973 m. pasirodžiusi juosta „Lady Freaks“ buvo ir Anetės, ir Bonės debiutas: „- Mes filmavomės tik dviese – jokių vyrų. Man iš tiesų patiko.“

Antrajame filme „Deep tango“ (1974) jai teko pirmoji scena su vyru. „- Tiesą sakant, seksas man lengviau nei dialogai, nors šiek tiek bijojau kameros. Bet netrukus įpratau.“

Netrukus Anetė nusifilmavo dar 2 filmuose ir pasitraukė, ketindama toliau mokytis koledže ir studijuoti video technologijas. Po kurio laiko nutrūko ir šeimyniniai santykiai su Bone ir jos vaikinu, daugiausia dėl Bonės pavydo. Nepaisant to, vėliau jos dar keletą kartų susitiko bendruose filmuose, o Anetė ir filmuose, ir gyvenime turėjo moterų: „- Esu biseksuali ir galiu turėtų santykius su abejomis lytimis. Esu biseksuali, labiau linkstanti prie heterosesaulumo. Man labiau patinka vyrai.“

1976 m. ji paliko koledžą ir grįžo prie pornografijos. Už vaidmenį filme „Autobiography Of A Flea“ Anetė buvo nominuota kaip geriausia nepagrindinė aktorė. Gaudama 150 dolerių per dieną, ji netrukus tapo ne tik viena geriausiai žinomų porno žvaigždžių, bet ir vertinama kaip aktorė. Skirtingai nuo kitų, ji nustatė tam tikras savo dalyvavimo filmuose taisykles: „- Aš neleidžiu, kad vyras baigtų man ant veido. Tai žemina. Aš neleisiu bet kokio žeminančio akto, nebent tai būtina siužetui… Jokio sadomazochizmo ar analinio sekso… Jokių iškrypimų. Jokio šlapinimosi. Jokių gyvūnų. Nieko, kas nėra tiesiog seksas. Taip pat jokių vibratorių.“  Be to ji galėjo atsisakyti vaidinti sekso scenose, jei nepatikdavo partneris.

Nepaisant tokių sąlygų, Anetė dėl savo natūralaus grožio bei gebėjimo vaidinti buvo vertinama ne tik porno filmų prodiuserių, bet ir tapo žinoma visuomenėje.

Aštunto dešimtmečio pabaigoje ji pasidarė burnos plastinę operaciją. „- Dabat aš galiu šypsotis ir būti patenkinta tuo, ką matau.“

Nors daugiausia dėmesio skirdama vaidybai, Anetė ir toliau šoko striptizą bei dalyvavo pasirodymuose „O‘Farrell Theatre“ San Franciske. Jos noras viską atlikti tobulai dažnai kėlė konfliktines situacijas su režisieriais bei kitomis aktorėmis. Garsi prodiuserė ir režisierė Svetlana March Anetę pavadino „Tikra rakštimi užpakalyje… Jei dirbi su „žvaigžde“, turi bėdų, bet kai jie pradeda vaidinti, daro tai gerai. Problema yra priversti juos tai daryti. Reikia elgtis atsargiai.“ 

Kita problema buvo didelis Anetės atlyginimas, dažnai piktinęs kitas taip pat žinomas aktores, tokias kaip Seka ar Desiree Cousteau, nors vyrai aktoriai mielai su ja filmuodavosi.

Devinto dešimtmečio pradžioje ji filmavosi vis rečiau, nes pradėjo populiarėti kitos, jaunesnės aktorės: Džindžer Lyn, Amber Lyn bei Treisė Lords. Nors jų vaidybiniai sugebėjimai ir buvo prastesni, pornografijos industrijai reikėjo naujų veidų. Be to, filmuose vis labiau įsigalėjo video formatas, scenarijai tapo banalesni, o vaidyba mažiau vertinama.

Vienas paskutinių jos filmų buvo 1985 m. pasirodęs „The Grafenburg Spot“ kartu su Džindžer Lyn. Tais pačiais metais, bijodama vis labiau plintančio AIDS, ji nutraukė karjerą, tačiau 1989 m., pritarus vyrui, suvaidino dar 2 filmuose: „Bodies In Heat-The Sequel“ ir „Talk Dirty To Me 6“, kuriuose jos scenos buvo tik su moterimis: Sharon Kane ir Treise Adams.

Po šių vaidmenų Anetė galutinai prarado susidomėjimą pornografija ir, būdama 35, grįžo į San Franciską, kur nusprendė mokytis kompiuterijos.

Per savo karjerą Anetė Heven vaidino daugiau kaip 70 filmų ir kartu su Marilyn Chambers, Serena, Vanessa Del Rio, Seka bei Leslie Bovee tapo viena pirmųjų pornografijos superžvaigždžių. Jos nuotraukos 8 kartus buvo spausdinamos žurnale „Playboy“, o pati aktorė niekada nesigailėjo savo praeities. Kalbėdama apie pornografiją ji sakė: „- Ji moko, kad seksas yra normalu, gražu ir linksma.<…> Daugybė žmonių, žiūrėdami filmus, išmoko sekso technikos.“

Kiti filmai 
1979 m. Anetė kartu su Dorothy LeMay ir Serena atliko epizodinį vaidmenį romantinėje komedijoje „10“.

1981 m., pademonstravusi principus, atsisakė vaidmens siaubo filme „The Howling“ dėl pernelyg daug smurto scenų.

1984 m. Anetė buvo pretendentė pagrindiniam (pornografijos aktorės) vaidmeniui filme „Body Double“. Režisierius Brian De Palma prieš pradedant kurti filmą sakė: „- Jau galvojau apie bandomuosius filmavimus. Nežinau ar yra gerų jaunų porno aktorių, tačiau vyresniosios kartos atstovės – Anetė Heven, Seka – iš tiesų sugeba vaidinti. Ir Anetė Heven turi nuostabų kūną“.

Nepaisant to, kompanija „Coca Cola“, finansavusi šio „Columbia Pictures“ trilerio kūrimą, nesutiko, kad pornografinių filmų aktorė atliktų pagrindinį vaidmenį ir vietoje Anetės buvo pasirinkta Melani Grifit. Vis dėlto, Anetė liko filmo konsultante ir padėjo Melani sukurti realistišką vaidmenį.

Šeima 
1985 m. balandžio mėn. Anetė ištekėjo už verslininko Billy Haveno. Po metų jie kartu nusifilmavo juostoje „Charm School“ ir tai vienintelis Billy vaidmuo pornografiniame filme.
Šeima gyvena Mil Valyje, Kalifornijoje.

Apdovanojimai 

Anetė Heven yra viena pirmųjų aktorių, įtrauktų į AVN ir XBIZ Šlovės galerijas.

Nuorodos 
 IMDb profilis
 Oficiali svetainė

Šaltiniai 

JAV aktoriai
Pornografijos aktoriai